laion/Wikipedia-Exotic huggingface dataset:
פרנאן לז'ה

ז'וזף פרנאן אנרי לז'ה (בצרפתית: Joseph Fernand Henri Léger;‏ 4 בפברואר 1881 – 17 באוגוסט 1955) היה צייר, פסל ויוצר סרטים צרפתי. לז'ה נולד בארז'נטן שבמחוז אורן, חבל נורמנדי תחתית שבצרפת. בשנת 1899 סיים את הכשרתו באדריכלות. בשנת 1900 עבר להתגורר בפריז ועבד במשרד אדריכלים. לאחר שירות צבאי בוורסאי בשנים 1902–1903, ניסה להתקבל לבית הספר לאמנויות היפות בפריז, אך נדחה, והחל ללמוד ציור באקדמיות פרטיות. בתקופה זו, בין השנים 1905–1912, הרבה לצייר רישומי עירום בדיו. ב-1909 עבר למונפרנאס והמשיך לצייר שם. בשנת 1914 התגייס לז'ה לצבא צרפת ולחם במלחמת העולם הראשונה בארניון. במהלך המלחמה נהג לצייר רישומים מהירים של חיילים. ב-1917 נפצע מגזים רעילים, אושפז ושוחרר מהשירות הצבאי. ב-1922 יצר את הכרזה לסרט "הגלגל", ממנו הושפע, ובעקבותיו יצר סרט משלו, "הבלט המכני", ב-1924. בשנה זו יצר גם את ציורו "הסיפון". ב-1931 ביקר בניו יורק וצייר עבור דירתו של נלסון רוקפלר. ב-1935 הציג תערוכה מיצירותיו במוזיאון הנודע "מומה" בעיר. במהלך מלחמת העולם השנייה התגורר בארצות הברית. בשנות החמישים הראשונות עבד בשיתוף פעולה עם האדריכלית והמעצבת הצרפתייה שארלוט פאריו. מדיה וקבצים בנושא פרנאן לז'ה בוויקישיתוף נורית טנא, פרננד לז'ה, באתר "אולארט" פרנאן לז'ה, באתר "Find a Grave" (באנגלית) פרנאן לז'ה, באתר אנציקלופדיה בריטניקה (באנגלית) פרנאן לז'ה, במסד הנתונים הקולנועיים IMDb (באנגלית) פרנאן לז'ה, באתר AllMovie (באנגלית) פרנאן לז'ה, במסד הנתונים הקולנועיים KinoPoisk (ברוסית) פרנאן לז'ה, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פרס סאטורן

פרס סאטורן (באנגלית: Saturn Award) הוא פרס המוענק מדי שנה על ידי האקדמיה לסרטי מדע בדיוני, פנטזיה ואימה לציון סרטי המדע הבדיוני, הפנטזיה והאימה הטובים ביותר בקולנוע ובטלוויזיה. החל משנת 1994 נוספה קטגוריית הפעולה/הרפתקה/מותחן לרשימת הסוגות המועמדות לזכייה, ובשנת 2002 נוספה קטגוריית סרטי האנימציה. בדומה לפרסי האוסקר והגראמי, פרסי סאטורן נבחרים על ידי חברי האקדמיה. הטקס שודר לראשונה בשנת 1972. ראש פסלון סאטורן הוא בדמות כוכב הלכת שבתאי (סאטורן), כאשר במקום הטבעות המאפיינות את כוכב הלכת, הראש מוקף בסרט צילום. האקדמיה נוצרה בעקבות הקמת "חברת הרוזן דרקולה" על ידי דוקטור דונלד א. ריד בשנת 1962, שנועדה להוקיר ספרות גותית בצורתה הקולנועית והטלוויזיונית. במסגרת הטקס, זכו בפרס על מפעל חיים אמנים ומחברים רבים, ביניהם וינסנט פרייס, ג'ין רודנברי, רוברט וייז, ריי ברדבורי, באד אבוט (מהצמד אבוט וקוסטלו), בוריס קרלוף, ברג'ס מרדית', ג'ק ארנולד, רוד סטרלינג, דן קרטיס, גלוריה סוואנסון, רוק הדסון ודארן מק'גאווין. סרט המדע בדיוני הטוב ביותר סרט הפנטזיה הטוב ביותר סרט האימה הטוב ביותר סרט פעולה/הרפתקה/מותחן הטוב ביותר סרט האנימציה הטוב ביותר הסרט הבינלאומי הטוב ביותר הבימוי הטוב ביותר שחקן ראשי שחקנית ראשית שחקן המשנה שחקנית המשנה ההופעה הטובה ביותר של שחקנ/ית צעיר/ה כתיבה מוזיקה איפור תחפושת אפקטים מיוחדים סדרת הניו מדיה הטובה ביותר סדרת הטלוויזיה בכבלים/סינדיקציה הטובה ביותר סרט הטלוויזיה/מיני-סדרה הטובים ביותר בעשור האחרון התווספו הקטגוריות הבאות: סדרת המדע בדיוני/פנטזיה/אימה הטובים ביותר סדרת הפעולה/מותחן הטובים ביותר סדרת האנימציה הטובה ביותר סדרת גיבורי-העל הטובה ביותר סדרת רשת (מדע-בדיוני/פנטזיה/פעולה) סדרת רשת (אימה/מותחן) שחקן ראשי שחקנית ראשית שחקן משנה שחקנית משנה ערך מורחב – פרס סאטורן - קטגוריות המשנה אתר האינטרנט הרשמי של פרס סאטורן (באנגלית) מדיה וקבצים בנושא פרס סאטורן בוויקישיתוף אתר טקס פרסי סאטורן רשימת הקטגוריות המוערכות ביותר בטקס פרס סאטורן פרס סאטורן במסד הנתונים IMDb פרס סאטורן, במסד הנתונים הקולנועיים IMDb (באנגלית)
ספינונה איטלקי

ספינונה איטלקי (איטלקית: Spinone Italiano) הוא גזע של כלב ממוצא איטלקי שמשמש לרוב ככלב ציד. הוא קרוב לגזע פוינטר גרמני קצר שיער. קיימות עדויות על קיומו מאז 1600–1700 באותה תקופה היה נקרא גריפוני, כשם שנהגו לקרוא לכל כלבי הציד באותה תקופה באיטליה. נחשב ככלב אינטליגנטי וחזק. הכלב בעל התנהגות נוחה, דבר שתורם להיותו הן בשימוש סיעודי הן סתם ככלב משפחתי. כלב בעל מבנה גוף ושרירים חזק ויציב, המאפשרים לו גם להיות מהכלבים בעלי יכולת השחייה היותר משובחת. עקב צבעיו, שילוב של חום על גוונו ולבן, מוחלף לעיתים עם ה-ווירהרד פוינטר גרמני (German Wirehaired Pointer) על ידי אנשים שאינם מומחים. הראש המוארך ועצם העורף המובלטת הם מאפייניו הייחודיים. בעל מבט שרבים אומרים כי הוא אנושי ונבון. בעל זנב קצוץ (140-200 מ"מ מבסיס הזנב). גובה: זכר: 60-70 ס"מ נקבה: 59-65 ס"מ משקלו פרופורציונלי לצורה ולמבנה: זכר: 34-39 ק"ג נקבה: 29-34 ק"ג הספינונה הוא כלב חם וידידותי הן לאנשים והן לכלבים אחרים. אופיו הסבלני במיוחד הופך אותו לאחד מגזעי הכלבים שעליהם נאמר "לכל המשפחה" ו"לכל משפחה". נחשב לכלב נאמן במיוחד לאלו שהוא מכיר וחברי לאלו שהוא מכיר פחות. הספינונה איננו כלב תוקפני ואגרסיבי ואינו מתאים לשמש ככלב שמירה. הספינונה נחשב לכלב סקרן, קל לאימון ורגיש מאוד, ולכן מתאים לעבוד עם ילדים ועם אנשים סעודיים. הכלב דינמי ואקטיבי אך אינו נוטש את בעליו בזמן הריצה ונעלם במרדפי שווא. הכלב נוטה להזיל כמויות גדולות של ריר. כמו כל הכלבים הגזעיים גם הספינונה נוטה לסבול מבעיות רפואיות, אך בעזרת טיפול מסור ובעיקר הרבעה והכלאה מבוקרת ניתן לשמור על בריאותו. ב-2004 הקנל קלב באנגליה לאחר מחקר מעמיק העריך את אורך חייו של הספינונה ב-8.7 שנים. מדיה וקבצים בנושא ספינונה איטלקי בוויקישיתוף Italian Griffon breed description at the Italian federation (ENCI). The American Kennel Club official site The Italian Spinone Club of Great Britain The Spinone Club of America Unofficial Fan Club of Spinone Italiano Descrizione razza dal sito dell'ENCI Sito ufficiale del C.I.S.P. https://web.archive.org/web/20090110192221/http://www.thekennelclub.org.uk/item/101 http://www.thekennelclub.org.uk/item/549(הקישור אינו פעיל) eyes described as "human like http://www.spinone.com
רוברט לוקאס

רוברט אמרסון לוקאס הבן (בשם מלא באנגלית: .Robert Emerson "Bob" Lucas, Jr;‏ 15 בספטמבר 1937 – 15 במאי 2023) היה כלכלן אמריקאי, חתן פרס נובל לכלכלה לשנת 1995. לוקאס הוא בוגר לימודי היסטוריה, ואת הדוקטורט בכלכלה קיבל באוניברסיטת שיקגו ב-1964. עד 1975 לימד בבית הספר לעסקים שבאוניברסיטת קרנגי מלון, ואז חזר לשיקגו והתמנה לחבר סגל האוניברסיטה. נחשב לאחד הכלכלנים המשפיעים ביותר משנות השבעים של המאה ה-20, בפרט בתאוריה מקרו כלכלית שנשלטה עד אז על ידי חסידי האסכולה הקיינסיאנית. ידוע בתחום מחקריו בתחום הציפיות הרציונליות, תחום מרכזי בניתוח תהליכים אינפלציוניים. על מחקריו בתחום זה זכה בפרס נובל. בנוסף לכך לצד פול רומר הוא נחשב כאבי התאוריה הכללית החדשה בהקשר לצמיחה כלכלית. לוקאס התגרש ב-1988 וגרושתו, ריטה לוקאס, דאגה להכניס להסכם הגירושין סעיף מיוחד, ובו נקבע כי אם בעלה לשעבר יזכה בפרס נובל במהלך שבע השנים הבאות, סכום הפרס יחולק בין שניהם. לוקאס אכן זכה בפרס ב-1995 ואשתו לשעבר קיבלה מחצית מהסכום. מדיה וקבצים בנושא רוברט לוקאס בוויקישיתוף רוברט לוקאס, באתר פרס נובל (באנגלית) רוברט לוקאס, באתר פרויקט הגנאלוגיה במתמטיקה חתן פרס נובל רוברט א. לוקאס הבן, אדריכל המקרו-כלכלה המודרנית - מאמר באנגלית המסכם את מחקרו של לוקאס שקדם לזכיותו בפרס נובל. רוברט לוקאס, באתר אנציקלופדיה בריטניקה (באנגלית) ערך זה הוא קצרמר בנושא אמריקאים ובנושא מתמטיקאים. אתם מוזמנים לתרום לוויקיפדיה ולהרחיב אותו.
קובלנה פלילית

קובלנה פלילית (או קובלנה פרטית) היא אישום פלילי, שבו המאשים הוא אדם פרטי, בניגוד לאישום פלילי רגיל, שבו המאשימה היא המדינה. מטרת הקובלנה היא להעמיד את הנאשם לדין, ולהביא להענשתו על פי הדין הפלילי, וזאת בשונה מתביעה אזרחית שמטרתה להעניק סעד אזרחי (פיצויים) לתובע. על פי חוק סדר הדין הפלילי [נוסח משולב], התשמ"ב-1982, בעבירות פליליות המדינה היא המאשימה, שכן עבירה פלילית היא עבירה הנעברת כנגד החברה, וייצוגה של האחרונה מסור בידי המדינה. בנוסף, המדינה נחשבת לגוף חסר פניות וחסר שאיפות נקם, ויש לה יכולת ואמצעים לערוך חקירה ולנהל את ההליך הפלילי. אף על פי כן, סעיף 68 לחוק סדר הדין הפלילי מאפשר לכל אדם להגיש קובלנה פלילית בגין רשימה סגורה של עבירות המפורטת בתוספת השנייה לחוק. העבירות שעליהן ניתן להגיש קובלנה פלילית הן עבירות שבהן עניין הציבור קטן יחסית בעוד שיש להן עניין רב יותר ליחיד. דוגמאות לעבירות המאפשרות הגשת קובלנה פלילית הן עבירות על חוק איסור לשון הרע, פגיעה בצנעת הפרט או גרימת מטרדים כגון רעש. עם הגשת קובלנה פלילית לבית המשפט, ניתנת לתביעה הכללית ארכה בת 15 יום להודיע אם היא מעוניינת להחליף את הקובל ולנהל את ההליך המשפטי במקומו. אם ביקשה התביעה לתפוס את מקומו של הקובל, תוחלף הקובלנה בכתב אישום. אם לא הודיעה התביעה על רצונה כאמור, הקובל יתפקד בכל עניין בדומה לתובע מטעם המדינה: "הוראות חוק זה הנוגעות לכתב אישום יחולו על קובלנה, בשינויים לפי העניין; בכל מקום שמדובר בכתב אישום גם קובלנה במשמע, ובכל מקום שמדובר בתובע גם קובל במשמע, אם אין כוונה אחרת משתמעת" — סעיף 70 לחוק סדר הדין הפלילי [נוסח משולב], השמ"ב-1982 כמו כן, כבאישום פלילי רגיל, ליועץ המשפטי לממשלה יש סמכות לעכב הליך פלילי שמקורו בקובלנה פלילית, אך ככלל הוא ימנע מלעשות זאת משום שהדבר פוגע בכוונת המחוקק בהתירו קובלנות פרטיות. במקרים מיוחדים, על בסיס שיקולים של טובת הציבור, יכול היועץ המשפטי לממשלה לעשות זאת; לדוגמה, כשהקובל עושה לכאורה שימוש לרעה בהליכי הקובלנה הפלילית, כגון הטרדת הנאשם בקובלנות רבות המסתמכות על אותו בסיס עובדתי. במקרה של כוונת עיכוב כזו, יפנה היועץ המשפטי לממשלה לקובל, וייתן לו הזדמנות לטעון את טענותיו לפני קבלת החלטה על העיכוב. קובלנה פלילית מוגשת לבית משפט השלום, וההליך מנוהל על ידי הקובל או על ידי בא כוחו. בית משפט יכול לכפות על הקובל למנות לעצמו עורך דין שייצג אותו בשני מקרים: (1) אם התרשם שהקובל אינו מסוגל לנהל את הדיון בעצמו, (2) או שהקובל מנהל את הדיון באופן טורדני. במקרים אלו, אי מינוי עורך דין תוך זמן קצוב, מאפשר לבית המשפט לראות בתובע כתובע שלא התייצב. אף על פי כן, רשאי בית המשפט להרשיע את הנאשם במקרים מסוימים. אדם אשר הועמד לדין בעקבות קובלנה פלילית, וזוכה, שמורה לו הזכות לתבוע פיצוי מהתובע. על פי הוראות סעיף 15 לחוק הנוער (שפיטה, ענישה ודרכי טיפול), תשל"א-1971, אין להגיש קובלנה פלילית כנגד קטין "בשל עבירה שבשעת ביצועה לא מלאו לו ארבע-עשרה שנה". גבריאל הלוי "התביעה הפרטית בהליך הפלילי" קריית המשפט ט 375 (2011) חוק סדר הדין הפלילי, סימן ב: קובלנה, מתוך ויקיטקסט הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
חוג בזו

בתורת החוגים, חוג בזו הוא חוג קומוטטיבי R {\displaystyle R} המקיים את "תכונת בזו": כל אידיאל נוצר סופית הוא אידיאל ראשי. למעשה די להניח את התכונה עבור שני איברים (המקרה הסופי הכללי נובע באינדוקציה): לכל שני איברים a , b {\displaystyle a,b} בחוג, קיים איבר d {\displaystyle d} כך ש- R a + R b = R d {\displaystyle Ra+Rb=Rd} . כל חוג רגולרי קומוטטיבי הוא חוג בזו (יתרה מזו: בכל חוג רגולרי, כל אידיאל שמאלי נוצר סופית הוא ראשי). בחוג בזו נותרי, כל אידיאל נוצר על ידי איבר אחד. המחלקה החשובה ביותר של חוגי בזו מורכבת מתחומי בזו - תחומי שלמות שכל אידיאל נוצר סופית שלהם הוא ראשי. פולינום מעל חוג קומוטטיבי R {\displaystyle R} , שהוא מחלק אפס בחוג הפולינומים, הוא בעל תכולה מאפסת אם אפשר לפרק אותו כמכפלה c f {\displaystyle cf} כאשר c {\displaystyle c} סקלר שהוא מחלק אפס, ו- f {\displaystyle f} רגולרי. חוג קומוטטיבי מקיים את תכונת EM אם לכל פולינום מחלק אפס מעליו יש תכולה מאפסת. לחוג יש תכונת Armendariz אם מהשוויון f g = 0 {\displaystyle fg=0} , כאשר f , g {\displaystyle f,g} פולינומים מעל החוג, נובע שכל מכפלות המקדמים הן אפס. כל חוג בזו הוא בעל תכונת EM, וכל חוג בעל תכונת EM הוא Armendariz. תכונת בזו ניתנת להכללה לחוגים לא קומוטטיביים. ההכללה המיידית היא לחוגים שבהם כל אידיאל שמאלי (או ימני) נוצר סופית הוא ראשי. חוג הרמיט ימני הוא חוג שמעליו כל מטריצה 1 × 2 {\displaystyle 1\times 2} דומה למטריצה מהצורה ( d   0 ) {\displaystyle (d\ 0)} (כלומר, יש מטריצה הפיכה 2 × 2 {\displaystyle 2\times 2} המעבירה את הווקטור הנתון לצורה זו). בדומה אפשר להגדיר חוג הרמיט שמאלי. חוג הרמיט ימני ושמאלי נקרא חוג הרמיט. מעל חוג הרמיט שמאלי, כל מטריצה דומה למטריצה משולשית. הרמיטיות ימנית עוברת לחוגי מטריצות. תחום (חוג ללא מחלקי אפס) הוא חוג הרמיט אם ורק אם כל אידיאל שמאלי או ימני נוצר סופית הוא ראשי, וגם כל חיתוך של אידיאלים ראשיים (ימניים או שמאליים) הוא ראשי. חוג קומוטטיבי הוא הרמיט אם ורק אם הוא חוג בזו. Irving Kaplansky, Elementary Divisors and Modules, Proc. AMS, 1949. חוג בזו, באתר MathWorld (באנגלית)
מפלגת העצמאות הפוארטוריקנית

מפלגת העצמאות הפוארטוריקנית (בספרדית: Partido Independentista Puertorriqueño, PIP) היא מפלגה הפועלת למען עצמאותה של פוארטו ריקו מארצות הברית והקמתה של מדינה ריבונית פוארטוריקנית. המפלגה נוסדה ב-20 באוקטובר 1946 על ידי חילברטו קונספסיון דה גרסיה (1909-1968), והיא אחת משלוש המפלגות העיקריות בפוארטו ריקו (יחד עם המפלגה הפופולר-דמוקרטית והמפלגה הפרוגרסיבית החדשה). המפלגה דוגלת במאבק אלקטורלי ואזרחי (כולל אי ציות אזרחי) להשגת העצמאות מארצות הברית וכן בכלכלה סוציאל-דמוקרטית. המפלגה זוכה לתמיכה רחבה של אישים מוכרים ברמה בינלאומית, פוליטיקאים ואמנים שונים, ביניהם - מרטין טוריחוס, גבריאל גארסיה מארקס, מריו בנדטי, ארנסטו סאבטו ואחרים, וכן לתמיכה של ארגונים בינלאומיים שונים כגון האינטרנציונל הסוציאליסטי. מדיה וקבצים בנושא מפלגת העצמאות הפוארטוריקנית בוויקישיתוף אתר האינטרנט הרשמי של מפלגת העצמאות הפוארטוריקנית "Panama requests Latin America to support Puerto Rican independence"; Dominican Today; November 19, 2006 "Prominentes figuras de América Latina apoyan la independencia de Puerto Rico - Escritores y artistas declaran su adhesión a la Proclama de Panamá" www.independencia.net/topicos/panama/cpi_panama_nov06.html ערך זה הוא קצרמר בנושא מפלגות. אתם מוזמנים לתרום לוויקיפדיה ולהרחיב אותו.
ברנהרד הורביץ

ברנרד הורביץ (בגרמנית: Bernhard Horwitz‏; 10 במאי 1807 – 29 באוגוסט 1885) היה אמן שחמט יהודי-גרמני וכתב ספרים בנושאי שחמט. נולד בגרמניה ולמד בברלין אמנות. משנת 1837 עד 1843 היה חבר בקבוצת שחקני שחמט שנודעה בשם "הפליאדות של ברלין". לשיא יכולתו הגיע בשנת 1846 כאשר היה ממוקם שלישי בעולם. לאחר מכן החל לרדת באיטיות בדירוג העולמי אך בשנת 1861 היה עדיין מדורג במקום ה-45. הורביץ עבר לאנגליה בשנת 1845 וגר בלונדון. בשנת 1846 הוא הפסיד בדו-קרב מול האמן ליונל קיזריצקי ודו-קרב נוסף אותו הפסיד להווארד סטאונטון בתוצאה 15.5-8.5. התוצאה הטובה ביותר שלו היא ניצחון בדו-קרב מול הנרי בירד בשנת 1851. הוא שיחק בתחרות הבינלאומית הראשונה שהתקיימה בלונדון בנצחו בסיבוב הראשון את הנרי בירד אך הפסיד בסיבוב השני להווארד סטאונטון ובסיבוב השלישי ליוז'ף סן. ספרו של הורביץ "Chess Studies" משנת 1851 אותו כתב יחד עם יוסף קלינג נחשב לספר חשוב על אטיודים בסיום ועל סיומי משחק באופן כללי. משחק בין ג'ון ויליאם שולטן-ברנרד הורביץ, שהתקיים בלונדון, בשנת 1846. 1. ה4 ה5 2. רג4 פו6 3. פג3 ב5 4. ר:ב5 רג5 5. ד3 ג6 6. רג4 מהב6 7. מהה2 ד5 8. ה:ד5 0-0 (בעמדה זו ללבן יתרון משמעותי. עליו לפתח את כליו ולהכין הצרחה. למשל 9. פו3, המסע פה4 שומט את היתרון ומנוגד לעקרון כי אין להזיז אותו כלי פעמיים בפתיחת המשחק) 9. פה4 פ:ה4 10. ד:ה4 ר:ו2+ 11. מה:ו2 מהב4+ 12. רד2 מה:ג4 13. מהו3 (עדיף 13. מהה2) ו5 14. ה:ו5 (זו כבר שגיאה, עדיף 14. ב3 או מהה2) ר:ו5 15. מהז3 (זו השגיאה שמאפשרת את הסיום המרשים של המשחק, יש לשחק ב3) מהו1+ 16. מ:ו1 רד3+ 17. מה1 צו1 מט. ברנרד הורביץ, 1851 כדי לראות את המשחקים, יש לאפשר בדפדפן שלכם ג'אווהסקריפט. [Event "?"] [Site "?"] [Date "????.??.??"] [Round "?"] [White "New game"] [Black "?"] [Result "*"] [SetUp "1"] [FEN "6k1/8/5KP1/6P1/8/8/8/8 w - - 0 1"] [PlyCount "13"] 1. g7 Kh7 2. g8=Q+ Kxg8 3. Kg6 Kf8 4. Kh7 Ke7 5. g6 Kf8 6. g7+ Ke7 7. g8=Q * לבן מתחיל וזוכה. רגלים כפולים הם לעיתים קרובות יתרון בשלב סיום ולו רק לאור העובדה שהאחד מהם יוכל להקריב את עצמו לטובת רעהו! 1. ז7 מח7 כעת נדרש הלבן לזהירות. אם 2. מו7 הוא יאפשר תיקו על ידי פט, בשעה ש-2. ז6+ מז8 גם מוביל לתיקו. 2. ז8=מה+! מ:ז8 3. מז6 כדי לתפוס את הנגדה. 3...מח8 (או 3...מו8 4. מח7 וזוכה) 4. מו7 מח7 5. ז6+ מח8 6. ז7+ וזוכה. אטיוד משנת 1851, הלבן נוסע וזוכה. כדי לראות את המשחקים, יש לאפשר בדפדפן שלכם ג'אווהסקריפט. [Event "?"] [Site "?"] [Date "????.??.??"] [Round "?"] [White "New game"] [Black "?"] [Result "1-0"] [SetUp "1"] [FEN "k7/P7/1P6/4p3/4Pp2/5K2/8/8 w - - 0 1"] [PlyCount "19"] 1. Ke2 Kb7 2. Kd3 Ka8 3. Kc4 Kb7 4. Kc5 f3 5. Kd6 f2 6. a8=Q+ Kxa8 7. Kc7 f1=Q 8. b7+ Ka7 9. b8=Q+ Ka6 10. Qb6# 1-0 מדיה וקבצים בנושא ברנהרד הורביץ בוויקישיתוף ברנהרד הורביץ, באתר צ'סגיימס (באנגלית) מידע כללי Joseph Kling and Bernhard Horwitz, Chess Studies; Or, Endings of Games, C. J. Skeet, 1851. (באנגלית) John William Schulten vs Bernhard Horwitz (1846) Simply Inschulten, www.chessgames.com
הוי אן

הוי אן (ווייטנאמית Hội An) היא עיר קטנה, הנמצאת לחוף ים סין הדרומי, במרכז וייטנאם. העיר ממוקמת בשפך הנהר ט'ו בון (Thu Bon), לחופה המזרחי של וייטנאם, ליד מחוז קואנג נאם, כ-600 ק"מ מדרום להאנוי, ובמרחק דומה מצפון להו צ'י מין סיטי, לשעבר סייגון. אוכלוסייתה מונה כ-121,716 נכון ל-2008. העיר צמחה בשפכו של נהר, על בסיס של אדמות סחף וטיט שנסחפו על ידי הנהר. נמצאו באתר שרידים קדומים של תרבות סא הווין (Sa Huynh), המתוארכים לתקופה שבין המאה ה-1 לפנה"ס ועד המאה ה-1 לספירה. יורשיהם של בני תרבות סא היון היו בני אומת צ'אמפה ששלטה במרכז ודרום וייטנאם. הוי אן, שנקראה באותה תקופה לאם אפ פו (Lâm Ấp Phố) התפתחה להיות אחד הנמלים הגדולים בדרום-מזרח אסיה. במאה השמינית ירדה הוי אן מגדולתה, והפעילות המסחרית עברה לנמל ט'י נאי (Thi Nay), ליד קי ניון (Quy Nhon) של היום. החל מן המאה ה-12 ועד המאה ה-15 הייתה הוי אן מרכז חשוב על הדרך הראשית בין הצפון לדרום, ובשל מיקומה גם שימשה כמרכז לסחר עם הארצות שממערב. במאה ה-16 ובמאה ה-17 התפתחה העיר כמרכז סחר חשוב, במקביל להתפתחות המסחר באזורים הפנימיים של הארץ. ישבו בה סוחרים סיניים ממחוזות שונים, יחד עם סוחרים יפניים, הולנדים והודים. בתקופה זו נקראה העיר האי פו (Hai Pho), "עיר חוף". חלק מן העיר היה מושבה יפנית, שהייתה מחוברת לשאר העיר בגשר; הגשר (Chùa cầu) הוא מבנה ייחודי, מקורה לכל אורכו בקירוי שנבנה על ידי היפנים, ובקצהו פגודה בודהיסטית. מיקומה של העיר שוב הועיל מאוד בתקופה זו, הן בשל היותה עיר נמל, והן בשל מיקומה על הדרך בין הצפון לדרום. עד סוף המאה ה-18 זכתה העיר לפריחה כלכלית. האירופים - צרפתים, ספרדים, פורטוגזים והולנדים - הכירו את הוי אן בשם פייפו (Faifo). הוצעו מספר הסברים לשם זה; יש הטוענים שזהו שיבוש השם האי פו; אחרים טוענים שהשם בא מקיצור השם הוי אן פו (Hội An-phố) שפירושו "העיר הוי אן"; השם קוצר להוי פו, ומשם הגיע השיבוש פייפו. לקראת סוף המאה ה-18 החלה הוי אן לרדת מחשיבותה. במהלך המאה ה-19 גדלה הוי אן, אך חשיבותה המשיכה לרדת, עד שאבדה לקראת סוף המאה, והעיר הפכה לעיר קטנה ובעלת חשיבות נמוכה. ב-1999 הוכרזה העיר העתיקה כאתר מורשת עולמית על ידי אונסק"ו. העיר זכתה להכרזה זו משתי סיבות: היותה דוגמה לשימור מוצלח של עיר נמל מסחרית בדרום-מזרח אסיה, מן המאות החמש עשרה עד התשע עשרה, וכן בשל השילוב ייחודי בין סגנון הבנייה המקומית לבניינים שנבנו בהשפעה זרה. הוי אן היא עדיין עיר קטנה כיום, אך היא מושכת אליה מספר רב של תיירים, ומהווה נקודה קבועה במסלולי טיול של תרמילאים. מבקרים רבים מגיעים בשל חנויות אמנות ומלאכת יד המצויות בה, כמו גם האווירה המערבית ביחס לערים אחרות של וייטנאם. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. העיר מתוירת ומלאה בבתי מלון קטנים ובמסעדות המגישות אוכל מערבי. אזור מוכר בהוי אן הוא "רובע התופרות" שבגללו העיר כולה מכונה לעיתים "עיר החייטים". הרובע מורכב מכמה רחובות והצטלבויות ומכיל למעשה הרבה מתפרות קטנות, לרוב ביתיות שבהן תופרים ותופרות מקבלים הזמנות יומיומיות לרוב מתיירים שמגיעים למקום ומבקשים לרכוש בגדים מעוצבים אישית, הן בבד ובגזרה, ומותאמים למידותיהם. הרובע מפורסם בשל איכות התפירה הגבוהה ביחס למחיר הזול. קיימות גם סנדלריות שבהן ניתן לרכוש נעליים בהתאמה ובעיצוב אישי. גלריית תמונות של הוי אן באתר Vietnam culture מדריך למטייל בהוי אן הוי אן באתר אונסק"ו Wayang.net גלריית תמונות של הוי אן אכסניות ומלונות בהוי אן הגשר היפני בהוי אן בתוך גשר הפגודה היפני בניינים בהוי אן נטע רובינשטיין, טיול אחרי צבא: המקומות שאתם חייבים לבקר בהם, באתר כיפה, ‏21 בינואר 2020
קפה דה לה רז'אנס

קפה דה לה רז'אנס (צרפתית: Café de la Régence) בפריז היה מרכז אירופאי חשוב של משחק השחמט במאות ה-18 וה-19. כל אמני השחמט המובילים של אותן שנים שיחקו שם. אחד מבתי הקפה הראשונים בפריז, נוסד בשנת 1681 בשם קפה של כיכר הארמון המלכותי ובשנת 1715 שינה את שמו לקפה דה לה רז'אנס. במהלך השיפוצים של הארמון בשנת 1852 עבר לשכון באופן זמני במלון דודון, ברחוב רישליה. החל משנת 1854 הקפה עבר לרחוב סנט הונורה 161, שם הוא קיים עד היום (אם כי בשם אחר). החל משנת 1740 הקפה הפך למקום מפגש לשחקני השחמט של פריז שלפני כן נהגו להיפגש בקפה פרוקופ. בין המשתתפים הקבועים היו דני דידרו, ז'אן-ז'אק רוסו, נפוליאון בונפרטה, בנג'מין פרנקלין וכן אמני שחמט כגון לגל דה קרמר מורהו של פילידור, פרנסואה אנדרה פילידור, אדולף אנדרסן, ליונל קיזריצקי, פול מורפי ואפילו "הטורקי". דידרו נתן תיאור של בית הקפה בספרו Le Neveu de Rameau (אחיינו של ראמו). במשך שנים רבות הקפה התגאה בשולחן שחמט עשוי שיש עליו נפוליאון שיחק בשנת 1798. בנוסף לשחמט שיחקו בקפה גם דמקה וביליארד. בשנת 1843 התקיים בקפה דו-קרב הווארד סטאונטון מול פייר סט. אמאנד בין התאריכים 14 בנובמבר ל-20 בדצמבר 1843. סטאונטון ניצח בתוצאה 8–13. בשנת 1858 שיחק פול מורפי בקפה וניצח בקלות את דניאל הארוויץ. זו הייתה שירת הברבור של בית הקפה מבחינה שחמטאית, והחלה שקיעה הדרגתית במעמדו. למרות זאת התקיימו בהמשך אירועי שחמט נוספים בקפה כמו תחרות שחמט בהתכתבות שהתקיימה בשנת 1894 מול מועדון השחמט של סנקט פטרבורג. לאחר החלפת בעלות הפך הקפה למסעדה בשנת 1910 ובשנת 1916 שחקני השחמט עברו לקפה אוניברס. מדיה וקבצים בנושא קפה דה לה רז'אנס בוויקישיתוף
גרפיקה וקטורית

גרפיקה וקטורית היא שיטה לתיאור תמונה דיגיטלית באמצעות וקטורים, המשמשת בגרפיקה ממוחשבת. השיטה הבסיסית לתיאור תמונה באופן דיגיטלי, תמונת מפת סיביות, היא למעשה מערך דו-ממדי, שכל איבר בו מייצג נקודה במישור. בכל איבר במערך שמורים נתונים אודות הנקודה; בעיקר נתוני צבע. בשיטה זו, ייצוג של קטעים נעשה בזבזני, כי במקום לייצג את הקטע מייצגים רק מספר סופי של נקודות עליו. ממילא, מתיחה של התמונה לשם הגדלה תיצור טשטוש, כי רק הנקודות יוגדלו ולא כל הקטע המקורי. למרות השם "גרפיקה וקטורית", אין קשר בינה לבין וקטורים.[דרושה הבהרה] איורים בגרפיקה וקטורית מורכבים מצורות בסיסיות, אותן המחשב מסוגל לעבד בנקל, כמו נקודה, קו, אליפסה וקשת. התיאור של כל מרכיבי התמונה נשמר בזיכרון המחשב. כאשר מעוניינים להציג תמונה על המסך או להדפיס אותה, המחשב מבצע תהליך "רינדור" (מאנגלית: Rendering) היוצר תמונת מפת סיביות ברזולוציה הנדרשת מתוך האיור הווקטורי. יתרונה העיקרי של גרפיקה וקטורית הוא ביכולת לשנות את ממדי התמונה (להרחיב אותה או לכווץ אותה) בלא כל פגיעה באיכות התמונה, שלא כמו במקרה של תמונת מפת סיביות. כמו כן, כאשר מדובר באיורים יחסית פשוטים, נפח האחסון הנדרש בייצוג וקטורי קטן משמעותית לעומת מפת סיביות. CD או CDR פותח עבור תוכנת קורל דרו CGM - היה ניסיון לסטנדרטיזציה של שמירת קבצים וקטוריים, מספר תוכנות תומכות בפורמט זה DXF - פותח בזמנו עבור תוכנות תכנון בעזרת מחשב, בעיקר אוטוקאד מהווה פורמט מוביל בתחום הגרפיקה הממוחשבת הווקטורית EPS - ראשי תיבות של Encapsulated PostScript, משמש לתוכנות הוצאה לאור שולחנית PIC - פורמט שפותח לטובת תוכנות חברת לוטוס, בעיקר עבור לוטוס 1-2-3 PICT - פורמט שפותח עבור מחשבי מקינטוש, מהווה פורמט מוביל גם כיום אולם מוחלף לאט לטובת פורמט PDF WMF - Windows Metafile מאפשר שמירה הן וקטורית והן ממופת סיביות SVG - שמה של שפת XML המשמשת לתיאור גרפיקה וקטורית דו-ממדית סטטית או דינמית. השפה היא תקן פתוח. תוכנות חופשיות: Inkscape Sodipodi Dia Xfig תוכנות מסחריות: אדובי אילוסטרייטור (Adobe Illustrator) אדובי אנימייט (Adobe Animate) קורל דרו (CorelDraw) פלקסי פאוור פוינט (Power Point) (החל מגרסה 365, ורק בפורמט svg) תוכנות בעבר: אדובי פלאש (Adobe Flash) מקרומדיה פריהנד (FreeHand) אדובי פיירוורקס (Adobe Fireworks) SVG - תקן פתוח לגרפיקה וקטורית (הפורמט הטבעי בוויקישיתוף). גרפיקה וקטורית, באתר אנציקלופדיה בריטניקה (באנגלית) מכונה גם "גרפיקה ראסטרית", מהמילה האנגלית "Raster"‏